BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON 

OPĆINSKI SUD U ZENICI 

Broj: 43 0 I 145710 17 I 

Zenica, 21.02.2022. godine

OPĆINSKI SUD U ZENICI sudija Dedić Miralem, u izvršnom postupku po prijedlogu tražioca izvršenja Privredna banka Sarajevo d.d. Sarajevo, ul. Obala Kulina bana br. 18, Sarajevo, protiv izvršenika Zaim Sagdati iz Zenice, ul. Vardište br. 1, radi izvršenja, v.s. 149.945,02 KM sa zakonskom zateznom kamatom i troškovima izvršnog postupka, van ročišta donio je dana 11.02.2022. godine, sljedeći:

Z A K LJ U Č A K
o tećem ročištu za prodaju nekretnine

 I ODREĐUJE  SE TREĆE ROČIŠTE za prodaju nekretnina u vlasništvu izvršenika Zaim Sagdati iz Zenice, sa dijelom 1/1, a sve u skladu sa Rješenjem o izvršenju ovoga suda broj: 43 0 I 145710 17 I od 07.04.2017. godine i Rješenjem br. 43 0 I 145710 17 I od 19.12.2017. godine i to nekretnina upisanih u : 

1.

-zk ul. br. 3852 K.O. SP_ZENICA (sada zk. ul. broj: 984 K.O. ZENICA II), kč. br. 321/78 u naravi kuća, zgrada i dvorište, i to etažirani dio u osnovi prizemlja koji se sastoji od:

1. soba P=21,11 m²
2. soba  P=20,90 m²
3. soba P=21,00 m²
4. soba P=16,37 m²
5. kupatilo P=3,90 m²
6. ostava P=8,11 m²
ukupne površine 91,39 m², koja je u vlasništvu izvršenika sa dijelom 1/1, kao i zemljišta proporcijonalnog dijela pripadajuće parcele sa vanjskim uređenjem, procijenjene vrijednost u visini od 95.670,00 KM i

2.

- zk. ul. br. 47 KO Bilmišće (sada Izvadak iz knjige položenih ugovora poduložak: 47 K.O. Bilmišće i to kč.br. 162/7, I Kućište Radakovo, II zgrada izgrađena na kč. br. 162/7 i to etažirani poslovni prostor  u ul. Dr. Ćire Truhelke br. 10, objekat R-III, lamela 8 br. 1, kako slijedi:

A PRIZEMLJE

1. predprostor WC-a P=1,91 m²
2. predprostor WC-a P=1,57 m²
3. WC P=1,36 m²
4. poslovni prostor  P= 15,15 m²
ukupno: P= 19,19 m², koja je u vlasništvu izvršenika sa dijelom 1/1, procjenjene vrijednosti u visini od 39.980,00 KM.
Putem  usmenog i javnog nadmetanja u zgradi ovog suda, soba broj 41/III, za dan

10.05.2022. godine /ponedjeljak/ u 9,00 sati 

II Vrijednost navedenih nekretnina koje su predmet prodaje u skladu sa članom 80. Zakona o izvršnom postupku utvrđena je zaključkom donesenim na ročištu održanom dana 07.12.2018. godine u visini od: za nekretninu upisanu pod br. 1. u visini od 95.670,00 KM i za nekretninu pod br. 2. u visini 39.980,00 KM, a sve prema Nalazu i mišljenju sačinjene od strane stalnog sudskog vještaka iz oblasti građevine Elman Pojskić iz Zenice i to dopuna nalaza od 17.10.2018. godine.
III Na nekretninama iz točke 1. ovog zaključka izvršeni su upisi i to kako slijedi: upis na temelju Rješenja ovog suda broj: upis založnog prava u korist tražoca izvršenja PRIVREDNA BANKA SARAJEVO D.D. SARAJEVO, ul. Alipašina br. 6, Sarajevo, temeljem Ugovora o zasnivanju hipoteke obrađenog  od strane notara Sabire Sarvan iz Zenice dana 11.03.2010. godine, oznaka spisa broj: OPU-IP:115/10, a radi osiguranja Ugovora o kreditu broj:100478/10 od 10.03.2010. zaključenog između tražiova izvršenja i izvršenika, upis zakonske hipoteke u korist Uprave za indirektno/neizravno oporezivanje BiH, Regionalni centar Sarajevo po Rješenju broj: 02/6-1/IV-16-12-13020-7/13 od 22.08.2014. godine, upis zakonske hipoteke u korist Porezne uprave Federacije BiH Kantonalni porezni ured Zenica po Rješenju broj: 13-4-01-15-21-330/15 od 16.02.2015. godine, upis zakonske hipoteke u korist Porezne uprave Federacije BiH, Kantonalni porezni ured Zenica po Rješenju broj: 13-4-01-15-21-74/15-1 od 04.05.2015. godine i br. 13-4-01-15-21-741/15-1 od 04.05.2015. godine, upis zakonske hipoteke u korist Porezne uprave Federacije BiH Kantonalni porezni ured Zenica po Rješenju br. 13-4-01-15-21-2444/15-1 od 18.12.2015. godine i br. 13-4-01-15-21-1041/16-1 od 04.07.2016. godine.

IV Na trećem ročištu za prodaju nepokretnosti usmenim javnim nadmetanjem nepokretnost se može prodati bez ograničenja najniže cijene u odnosu na utvrđenu vrijednost. Kupac je dužan platiti poreze i pristojbe u vezi sa prodajom navedenih nekretnina.

V Kupac ne može biti sudija ili drugo lice koje službeno sudjeluje u postupku prodaje njihov supružnik i s njim povezana lica (preci, potomci, braća, sestre i njihovi supružnici), izvršenik i njegov supružnik, a ni lice koje prema zakonu ne može steći nepokretnost koja je predmet izvršenja.

VI O prodaji nepokretnosti najboljem ponuđaču sud donosi zaključak koji se objavljuje na oglasnoj ploči suda. Ponuđač sa najvišom ponudom dužan je položiti cijenu umanjenu za položeno osiguranje u roku od 8 dana od dana objavljivanja zaključka o prodaji nepokretnosti najpovoljnijem ponuđaču na oglasnoj ploči suda.

VII Ponuđačima čija ponuda nije prihvaćena vratiti će se položeno osiguranje nakon zaključenja javne prodaje.

VIII Ukoliko ponuđač sa najvećom ponudom ne deponira prodajnu cijenu sudu u predviđenom roku, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču koji treba u roku koji će odrediti sud, da deponuje prodajnu cijenu. Ukoliko drugi ponuđač ne položi cijenu u predviđenom roku sud primjenjuje ova pravila i na trećeg ponuđača. Iz položenog osiguranja prvog ponuđača kojem je prodana imovina i koji u predviđenom roku ne uplati prodajnu cijenu pokrivaju se troškovi neuspjelog ročišta, a u slučaju da sva tri ponuđača sa najvišom ponudom ne ispune svoje obveze plaćanja prodajne cijene u određenim rokovima, sud će oglasiti da ročište za prodaju nije uspjelo i zakazati novo ročište. Ako se ovi troškovi ne mogu namiriti u cijelosti iz iznosa osiguranja koje je položio prvi ponuđač, razlika će se namiriti iz osiguranja drugog ponuđača ako i ovaj odustane od kupovine nepokretnosti. Preostali iznos će se vratiti davatelju osiguranja.

IX U javnom nadmetanju kao kupci mogu učestvovati samo lica koja su prethodno dala osiguranje. Kupci su dužni osiguranje položiti na depozitni račun ovog suda broj 134-010-0000044837 otvoren kod ASA BANKE  D.D. SARAJEVO i to najkasnije na dan zakazane prodaje, te dokaz o izvršenoj uplati osiguranja predati u spis ovog suda prije početka prodaje. Osiguranje iznosi 1/10 određene vrijednosti nepokretnosti, s tim što ne može iznositi više od 10.000,00 KM.

Pored lica koja prema ovom Zakonu nisu dužna dati osiguranje u izvršnom postupku, osiguranje nije dužan dati tražilac izvršenja na čiji  je prijedlog određeno izvršenje.

X Ovaj zaključak objavit će se na oglasnoj ploči suda. Ovaj zaključak tražilac izvršenja može o svom trošku objaviti u sredstvima javnog informiranja, odnosno da o zaključku obavijesti lica koja se bave posredovanjem u prodaji nepokretnosti. Dokaz o istom tražilac izvršenja je dužan uložiti u spis ovog suda.

XI Zaključak o prodaji dostavit će se strankama i nadležnom organu Porezne uprave.

Pravna pouka :                                                                                                               Sudija:

Protiv ovog  zaključka                                                                                            

nema mjesta pravnom lijeku.                                                                                    Dedić Miralem            

